Komission asetus (EY) N:o 170/2002,

annettu 30 päivänä tammikuuta 2002,

tiettyjä maataloustuotteita koskevista erityistoimenpiteistä Ranskan merentakaisten departementtien (Poseidom), Azorien ja Madeiran (Poseima) ja Kanariansaarten (Poseican) hyväksi annetuissa neuvoston asetuksissa (EY) N:o 1452/2001, (EY) N:o 1453/2001 ja (EY) N:o 1454/2001 säädettyjen naudanliha-alan palkkiojärjestelmien soveltamista koskevista yksityiskohtaisista säännöistä ja asetuksen (EY) N:o 2912/95 kumoamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 9 artiklan 4 kohdan,

ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(2) ja erityisesti sen 13 artiklan 6 kohdan ja 22 artiklan 6 kohdan,

ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(3) ja erityisesti sen 5 artiklan 6 kohdan,

sekä katsoo seuraavaa:

(1) Asetuksessa (EY) N:o 1452/2001 säädetään erityistoimenpiteistä karjankasvatuksen hyväksi Ranskan merentakaisissa departementeissa. Kyseisen asetuksen 9 artiklan 1 kohdan a ja b alakohdassa säädetään erityisesti, että naudanlihan tuottajille maksetaan neuvoston asetuksen (EY) N:o 1254/1999(4), sellaisena kuin se on viimeksi muutettuna komission asetuksella (EY) N:o 2345/2001(5), 6 artiklassa säädetyn emolehmäpalkkion lisäosa ja saman asetuksen 11 artiklassa säädetyn teurastuspalkkion lisäosa. Peruspalkkioita ja lisäpalkkioita myönnetään vuosittain vastaavasti 10000 urospuolisesta naudasta, 35000 emolehmästä ja 20000 teurastetusta eläimestä. Asetuksen 9 artiklan 4 kohdan mukaisesti olisi vahvistettava seuraavat soveltamista koskevat yksityiskohtaiset säännöt. Erityispalkkion osalta olisi säädettävä asetuksen (EY) N:o 1254/1999 4 artiklassa määritellyn alueellisen enimmäismäärän rajoissa niiden ensimmäiseen ikäluokkaan kuuluvien urospuolisten nautojen määrän "jäädyttämisestä", joista Ranskan merentakaisissa departementeissa on myönnetty erityispalkkio vuonna 1994, sekä palkkioiden myöntämisestä siten, että enimmäismäärä on 90 eläintä ikäluokkaa, kalenterivuotta ja tilaa kohti. Emolehmäpalkkion osalta olisi säädettävä erityisvarannon perustamisesta Ranskan merentakaisia departementteja varten. Varannon suuruus määritetään 35000 emolehmän suuruisen enimmäismäärän ja vuonna 1994 myönnettyjen palkkioiden lukumäärän mukaan. Teurastuspalkkion osalta olisi säädettävä komission asetuksen (EY) N:o 2342/1999(6), sellaisena kuin se on viimeksi muutettuna asetuksella (EY) N:o 2088/2001(7), 38 artiklan 1 kohdassa määritellyn enimmäismäärän rajoissa niiden eläinten määrän "jäädyttämisestä", joista on myönnetty teurastuspalkkio vuonna 2000.

(2) Asetuksessa (EY) N:o 1453/2001 säädetään erityistoimenpiteistä karjankasvatuksen hyväksi Azoreilla ja Madeiralla. Kyseisen asetuksen 13 artiklan 2 ja 3 kohdassa säädetään Madeiran osalta erityisesti, että asetuksen (EY) N:o 1254/1999 11 artiklassa säädetyn teurastuspalkkion lisäosa maksetaan tuottajille paikallisissa olosuhteissa lihotettua teuraseläintä kohti 2500 teurastetun eläimen rajoissa ja saman asetuksen 6 artiklassa säädetyn emolehmien pidosta myönnetyn palkkion lisäosa maksetaan naudanlihan tuottajille. Kaikkia peruspalkkioita ja 13 artiklan 3 kohdassa tarkoitettua lisäpalkkiota myönnetään vuosittain vastaavasti 2000 urospuolisesta naudasta, 1000 emolehmästä ja 6000 teurastetusta eläimestä. Asetuksen 13 artiklan 6 kohdan mukaisesti olisi vahvistettava seuraavat soveltamista koskevat yksityiskohtaiset säännöt. Erityispalkkion osalta olisi säädettävä asetuksen (EY) N:o 1254/1999 4 artiklassa määritellyn alueellisen enimmäismäärän rajoissa niiden ensimmäiseen ikäluokkaan kuuluvien urospuolisten nautojen määrän "jäädyttämisestä", joista Madeiralla on myönnetty erityispalkkio vuonna 2000, sekä palkkioiden myöntämisestä siten, että enimmäismäärä on 90 eläintä ikäluokkaa, kalenterivuotta ja tilaa kohti. Emolehmäpalkkion osalta olisi säädettävä erityisvarannon perustamisesta Madeiraa varten. Varannon suuruus määritetään 1000 emolehmän suuruisen enimmäismäärän ja vuonna 2000 myönnettyjen palkkioiden lukumäärän mukaan. Teurastuspalkkion osalta olisi säädettävä asetuksen (EY) N:o 2342/1999 38 artiklan 1 kohdassa määritellyn enimmäismäärän rajoissa niiden eläinten määrän "jäädyttämisestä", joista on myönnetty teurastuspalkkio vuonna 2000.

(3) Asetuksen (EY) N:o 1453/2001 22 artiklan 2 ja 3 kohdassa säädetään Azorien osalta, että asetuksen (EY) N:o 1254/1999 11 artiklassa säädetyn teurastuspalkkion lisäosa maksetaan tuottajille teurastettua eläintä kohti ja saman asetuksen 6 artiklassa säädetyn emolehmien pidosta myönnetyn palkkion lisäosa maksetaan naudanlihan tuottajille. Peruspalkkioita ja lisäpalkkioita myönnetään vuosittain vastaavasti 40000 urospuolisesta naudasta ja 33000 teurastetusta eläimestä. Asetuksen 22 artiklan 6 kohdan mukaisesti olisi vahvistettava seuraavat soveltamista koskevat yksityiskohtaiset säännöt. Erityispalkkion osalta olisi säädettävä asetuksen (EY) N:o 1254/1999 4 artiklassa määritellyn alueellisen enimmäismäärän rajoissa niiden ensimmäiseen ikäluokkaan kuuluvien urospuolisten nautojen määrän "jäädyttämisestä", joista Azoreilla on myönnetty erityispalkkio vuonna 2000. Teurastuspalkkion osalta olisi säädettävä asetuksen (EY) N:o 2342/1999 38 artiklan 1 kohdassa määritellyn enimmäismäärän rajoissa niiden eläinten määrän "jäädyttämisestä", joista on myönnetty teurastuspalkkio vuonna 2000.

(4) Asetuksen (EY) N:o 1453/2001 22 artiklan 9 kohdan mukaisesti otetaan käyttöön tuki Azoreilla syntyneiden nuorten urospuolisten nautaeläinten muille yhteisön alueille myyntiä varten. Sen soveltamista koskevat yksityiskohtaiset säännöt olisi vahvistettava.

(5) Asetuksessa (EY) N:o 1454/2001 säädetään erityistoimenpiteistä karjankasvatuksen hyväksi Kanariansaarilla. Kyseisen asetuksen 5 artiklan 2 ja 3 kohdassa säädetään erityisesti, että asetuksen (EY) N:o 1254/1999 11 artiklassa säädetyn teurastuspalkkion lisäosa maksetaan tuottajille teurastettua eläintä kohti ja saman asetuksen 6 artiklassa säädetyn emolehmien pidosta myönnetyn palkkion lisäosa maksetaan naudanlihan tuottajille. Peruspalkkioita ja lisäpalkkioita myönnetään vuosittain vastaavasti 10000 urospuolisesta naudasta, 5000 emolehmästä ja 15000 teurastetusta eläimestä. Asetuksen 5 artiklan 6 kohdan mukaisesti olisi vahvistettava seuraavat soveltamista koskevat yksityiskohtaiset säännöt. Erityispalkkion osalta olisi säädettävä asetuksen (EY) N:o 1254/1999 4 artiklassa määritellyn alueellisen enimmäismäärän rajoissa niiden ensimmäiseen ikäluokkaan kuuluvien urospuolisten nautojen määrän "jäädyttämisestä", joista Kanariansaarilla on myönnetty erityispalkkio vuonna 2000. Emolehmäpalkkion osalta olisi säädettävä erityisvarannon perustamisesta Kanariansaaria varten. Varannon suuruus määritetään 5000 emolehmän suuruisen enimmäismäärän ja vuonna 2000 myönnettyjen palkkioiden lukumäärän mukaan. Teurastuspalkkion osalta olisi säädettävä asetuksen (EY) N:o 2342/1999 38 artiklan 1 kohdassa määritellyn enimmäismäärän rajoissa niiden eläinten määrän "jäädyttämisestä", joista on myönnetty teurastuspalkkio vuonna 2000.

(6) Kyseessä olevat jäsenvaltiot ovat ilmoittaneet komissiolle niiden eläinten lukumäärän, joista on myönnetty erityispalkkio vuonna 1994 Ranskan merentakaisissa departementeissa (1669) sekä vuonna 2000 Madeiralla (886), Azoreilla (27744) ja Kanariansaarilla (2133), samoin kuin niiden emolehmäpalkkioiden lukumäärän, jotka on myönnetty vuonna 1994 Ranskan merentakaisissa departementeissa (21149) sekä vuonna 2000 Madeiralla (0) ja Kanariansaarilla (1279), ja niiden eläinten lukumäärän, joista on myönnetty teurastuspalkkio vuonna 2000 Ranskan merentakaisissa departementeissa (3727), Madeiralla (1678), Azoreilla (10318) ja Kanariansaarilla (1696).

(7) Ranskan, Portugalin ja Espanjan erityispalkkiota koskevaan alueelliseen enimmäismäärään sisältyvät välitasot, jotka perustuvat yhden viitevuoden aikana Ranskan merentakaisten departementtien, Azorien ja Madeiran sekä Kanariansaarten tuottajille maksettujen palkkioiden lukumäärään, on tarkoitettu yksinomaan kyseisten alueiden tuottajille. Kyseisten jäsenvaltioiden emolehmäpalkkiota koskevaan kansalliseen enimmäismäärään sisältyvät välitasot, jotka perustuvat yhden viitevuoden aikana Ranskan merentakaisten departementtien, Azorien ja Madeiran sekä Kanariansaarten tuottajille maksettujen palkkioiden lukumäärään, on tarkoitettu yksinomaan kyseisten alueiden tuottajille. Loput palkkioon oikeutetuista eläimistä lisätään asetuksen (EY) N:o 1254/1999, sellaisena kuin se on muutettuna asetuksella (EY) N:o 1455/2001(8), liitteissä I ja II vahvistettuihin määriin, kunnes saavutetaan asetuksissa (EY) N:o 1452/2001, (EY) N:o 1453/2001 ja (EY) N:o 1454/2001 käyttöön otettujen erityispalkkioita ja emolehmäpalkkioita koskevien edellä tarkoitettujen alueiden erityisrajojen taso.

(8) Ranskan, Portugalin ja Espanjan teurastuspalkkiota koskeviin kansallisiin enimmäismääriin sisältyvät välitasot, jotka perustuvat yhden viitevuoden aikana Ranskan merentakaisten departementtien, Azorien ja Madeiran sekä Kanariansaarten tuottajille maksettujen palkkioiden lukumäärään, on tarkoitettu yksinomaan kyseisten alueiden tuottajille. Loput palkkioon oikeutetuista eläimistä lisätään asetuksen (EY) N:o 2342/1999 liitteessä III vahvistettuihin määriin, kunnes saavutetaan asetuksissa (EY) N:o 1452/2001, (EY) N:o 1453/2001 ja (EY) N:o 1454/2001 käyttöön otettua teurastuspalkkiota koskevien kyseisten alueiden erityisrajojen taso.

(9) Oikeudellisen selkeyden vuoksi on aiheellista kumota komission asetus (EY) N:o 2912/95(9).

(10) Jotta asetusten (EY) N:o 1452/2001, (EY) N:o 1453/2001 ja (EY) N:o 1454/2001 säännöksiä voidaan soveltaa välittömästi, on tarpeen saattaa tämä asetus voimaan viipymättä.

(11) Jotta varmistetaan johdonmukaisuus asetuksessa (EY) N:o 1254/1999 vahvistetun palkkiojärjestelmän soveltamiskauden alkamispäivän kanssa vuoden 2002 osalta, tätä asetusta on tarpeen soveltaa 1 päivästä tammikuuta 2002.

(12) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Asetuksen (EY) N:o 1254/1999 4 artiklassa säädettyyn erityispalkkioon sovelletaan Ranskan merentakaisissa departementeissa, Madeiralla ja Kanariansaarilla rajoitusta, joka on 90 eläintä ikäluokkaa, kalenterivuotta ja tilaa kohti.

2. Asetuksen (EY) N:o 1254/1999 4 artiklan 4 kohdassa määriteltyihin ja kyseisen asetuksen liitteessä I ilmoitettuihin erityispalkkion alueellisiin enimmäismääriin sisältyvät syrjäisimpiä alueita varten vahvistetut välitasot ovat seuraavat:

>TAULUKON PAIKKA>

3. Kyseisten jäsenvaltioiden viranomaiset antavat emolehmäpalkkion osalta tarvittavat säännökset, jotta voidaan tarpeellisessa määrin varmistaa niiden tuottajien oikeudet, joille palkkio on jo maksettu asetuksen (EY) N:o 1254/1999 6 artiklan mukaisesti. Näiden viranomaisten on annettava viipymättä tieto toteutetuista toimenpiteistä komissiolle. Maksettujen palkkioiden summa sisällytetään asetuksen (EY) N:o 1254/1999 7 artiklan 2 kohdassa määritellyissä kansallisissa enimmäismäärissä vahvistettuun, yksinomaan Ranskan merentakaisten departementtien, Madeiran ja Kanariansaarten tuottajille tarkoitettuun erityiseen välitasoon.

Kyseisten jäsenvaltioiden toimivaltaiset viranomaiset voivat vahvistaa palkkio-oikeuksia koskevat erityiset myöntämisedellytykset. Ne antavat nämä edellytykset komission tutkittavaksi ennen niiden soveltamista.

4. Asetuksen (EY) N:o 1452/2001 9 artiklan 4 kohdan b alakohdan toisessa luetelmakohdassa tarkoitettu erityinen emolehmäpalkkio-oikeuksien varanto sisältää 35000 palkkio-oikeutta.

5. Asetuksen (EY) N:o 1453/2001 13 artiklan 6 kohdan b alakohdan toisessa luetelmakohdassa tarkoitettu erityinen emolehmäpalkkio-oikeuksien varanto sisältää 1000 palkkio-oikeutta.

6. Asetuksen (EY) N:o 1454/2001 5 artiklan 6 kohdan b alakohdan toisessa luetelmakohdassa tarkoitettu erityinen emolehmäpalkkio-oikeuksien varanto sisältää 5000 palkkio-oikeutta.

7. Asetuksen (EY) N:o 1254/1999 11 artiklan 3 kohdassa määriteltyihin ja asetuksen (EY) N:o 2342/1999 liitteessä III ilmoitettuihin teurastuspalkkion kansallisiin enimmäismääriin sisältyvät syrjäisimpiä alueita varten vahvistetut välitasot ovat seuraavat:

>TAULUKON PAIKKA>

8. Tuottaja tekee emolehmäpalkkion ja teurastuspalkkion perus- ja lisäosista ainoastaan yhden hakemuksen asetuksessa (EY) N:o 1254/1999 vahvistettujen säännösten mukaisesti.

9. Kunkin asetuksen (EY) N:o 1453/2001 22 artiklan 9 kohdassa tarkoitetun tukihakemuksen tekee se tuottaja, joka on viimeksi kasvattanut kyseisiä eläimiä vaaditun lähetystä edeltävän kauden aikana. Hakemuksessa on oltava erityisesti:

- eläimen tunnistenumero,

- lähettäjän ilmoitus, josta ilmenee eläimen määräpaikka.

10. Kyseisten jäsenvaltioiden toimivaltaiset viranomaiset voivat tarvittaessa antaa lisäsäännöksiä tässä artiklassa tarkoitettujen lisätukien myöntämisestä. Niiden on annettava näistä säännöksistä viipymättä tieto komissiolle.

Lisäksi kyseisten viranomaisten on ilmoitettava komissiolle vuosittain 31 päivään heinäkuuta mennessä edeltävän kalenterivuoden osalta niiden eläinten lukumäärä, joiden osalta on haettu ja myönnetty emolehmäpalkkion ja teurastuspalkkion perus- ja lisäosat. Niiden on niin ikään ilmoitettava ennen kyseistä päivämäärää niiden eläinten lukumäärä, joiden osalta on haettu ja myönnetty asetuksen (EY) N:o 1453/2001 22 artiklan 9 kohdassa tarkoitettua tukea.

2 artikla

Kumotaan asetus (EY) N:o 2912/95.

3 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä tammikuuta 2002.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 30 päivänä tammikuuta 2002.

Komission puolesta

Franz Fischler

Komission jäsen

(1) EYVL L 198, 21.7.2001, s. 11.

(2) EYVL L 198, 21.7.2001, s. 26.

(3) EYVL L 198, 21.7.2001, s. 45.

(4) EYVL L 160, 26.6.1999, s. 21.

(5) EYVL L 315, 1.12.2001, s. 29.

(6) EYVL L 281, 4.11.1999, s. 30.

(7) EYVL L 282, 26.10.2001, s. 39.

(8) EYVL L 198, 21.7.2001, s. 58.

(9) EYVL L 305, 19.12.1995, s. 17.